b'\n_START_ARTICLE_\nMatej Tonin\n_START_SECTION_\n\xc5\xbdivljenjepis\n_START_PARAGRAPH_\nMatej Tonin se je rodil leta 1983. Osnovno \xc5\xa1olo in gimnazijo je obiskoval v Kamniku. Nadaljeval je s \xc5\xa1tudijem politologije na Fakulteti za dru\xc5\xbebene vede na Univerzi v Ljubljani, kjer je leta 2010 je magistriral na temo osamosvajanja Slovenije in gospodarskih u\xc4\x8dinkov osamosvojitve.\n_START_SECTION_\nZasebno\n_START_PARAGRAPH_\nZ \xc5\xbeeno Marjeto, dvema h\xc4\x8derkama in sinom \xc5\xbeivi v Zgornjem Tuhinju v ob\xc4\x8dini Kamnik. Svoje proste trenutke posve\xc4\x8da predvsem dru\xc5\xbeini, rekreacijsko pa se ukvarja s hokejem in ko\xc5\xa1arko.\n_START_SECTION_\nPoliti\xc4\x8dno \xc5\xbeivljenje\n_START_PARAGRAPH_\nPoliti\xc4\x8dno je aktiven od leta 2001, ko se je vklju\xc4\x8dil v ob\xc4\x8dinski odbor NSi Kamnik. Pomembne politi\xc4\x8dne izku\xc5\xa1nje je pridobival tudi v Mladi Sloveniji, podmladku NSi, kjer je bil nekaj \xc4\x8dasa tudi podpredsednik. Na lokalnih volitvah leta 2006 in 2010 je bil izvoljen v ob\xc4\x8dinski svet ob\xc4\x8dine Kamnik. Leta 2007 je za\xc4\x8del sodelovati s poslansko skupino NSi kot svetovalec za podro\xc4\x8dje odnosov z javnostmi, nato pa je novembra 2008 od\xc5\xa1el na samostojno podjetni\xc5\xa1ko pot. Ustanovil je podjetje Vizija, ki se je ukvarjalo z video produkcijo in ustvarjanjem lokalnega spletnega medija Kamni\xc4\x8dan.si. Podjetje je vodil vse do leta 2011, ko je bil na prvih pred\xc4\x8dasnih parlamentarnih volitvah izvoljen za poslanca v Dr\xc5\xbeavnem zboru Republike Slovenije. Funkcija poslanca mu je bila zaupana tudi na parlamentarnih volitvah leta 2014, v obeh mandatih pa je bil imenovan tudi za vodjo poslanske skupine NSi. Matej Tonin je leta 2016 svojo vizijo razvoja slovenske dr\xc5\xbeave strnil v knjigi Upanje za Slovenijo, ki hkrati predstavlja tudi agendo njegovega politi\xc4\x8dnega delovanja.\n_START_SECTION_\nPredsedovanje Novi Sloveniji\n_START_PARAGRAPH_\nV\xc2\xa0za\xc4\x8detku leta 2018 je prevzel predsedovanje Novi Sloveniji, njegov prvi cilj pa je bilo osvojiti deset poslanskih mest na parlamentarnih volitvah. Strankah jih je osvojila sedem(prej\xc5\xa1njih volitvah 5), zato je svetu stranke ponudil odstop. Svet ga ni sprejel, Tonin pa je ostal predsednik stranke.   _NEWLINE_22. junija 2018 je bil z osemdesetimi glasovi ZA in devetimi PROTI izvoljen za predsednika Dr\xc5\xbeavnega zbora Republike Slovenije.'